הרברט ריימונד מקמאסטר

הרברט ריימונד "ה.ר." מקמאסטר (באנגלית: Herbert Raymond "H. R." McMaster;‏ נולד ב-24 ביולי 1962) הוא לוטננט גנרל בצבא ארצות הברית שכיהן כיועץ לביטחון לאומי ה-26 של ארצות הברית, תחת הנשיא דונלד טראמפ. שימש כסגן מפקד פיקוד האימונים וההדרכה של צבא ארצות הברית (TRADOC). ב-23 במרץ 2018 פיטר אותו הנשיא טראמפ וב-9 באפריל מקמסטר סיים את כהונתו כיועץ לביטחון לאומי. מקמאסטר נולד וגדל בפילדלפיה. הוא החל את דרכו בצבא ארצות הברית עם הרשמו למכללה הצבאית ווסט פוינט. לאחר שסיים את חוק לימודיו ב-1984, והוסמך כקצין בדרגת לוטננט התגייס לצבא ועבר הכשרה כלוחם, קורס קציני שריון, קורס סיירים והסמכה כצנחן. בתפקידו הראשון שימש כמפקד מחלקה בגדוד ה-1 ברגימנט השריון ה-66. במלחמת המפרץ לחם מקמאסטר כמפקד פלוגת הסיור של רגימנט השריון ה-2 בקרב של "קו אורך 73". על האופן בו לחם בקרב זה עוטר בכוכב הכסף. בהמשך שימש כמפקד גדוד השריון ה-1 ברגימנט הפרשים המשוריין ה-4. לאחר מכן שימש כקצין אג"ם של סגן מפקד פיקוד מרכז של ארצות הברית, גנרל ג'ון אביזייד. בעת מלחמת עיראק פיקד על רגימנט השריון ה-3, בין היתר במהלך הלחימה בעיר תל עפר, בה פעלו רבים מפעילי הג'יהאד העולמי. לאחר מכן היה שותף בצוות בראשותו של הגנרל דייוויד פטראוס לגיבוש דוקטרינה ללוחמה בטרור. בשנת 2008 מונה למפקד מרכז שילוב היכולות של הצבא בדרגת בריגדיר גנרל. בשנת 2010 שימש כאחראי על התוכניות בפיקוד כוחות ארצות הברית ונאט"ו באפגניסטן. בשנת 2012 מונה למפקד המרכז למצוינות בתמרוּן בפורט בנינג. בשנת 2014 מונה לסגן מפקד פיקוד ההדרכה והאימונים של צבא ארצות הברית (TRADOC). מקמאסטר בעל תואר דוקטור בהיסטוריה האמריקאית מטעם אוניברסיטת קרוליינה הצפונית בצ'אפל היל והוא אף כתב ספר המבוסס על הדוקטורט שלו בשם "Dereliction of Duty"(אנ') העוסק במלחמת וייטנאם בו הוא בוחן את כישלונות הממשל והצבא ומותח ביקורת חריפה על התנהלות הנשיא לינדון ג'ונסון וסגל יועציו הצבאיים והאזרחיים במשך המלחמה. ב-20 בפברואר 2017 בחר נשיא ארצות הברית דונלד טראמפ במקמאסטר לתפקיד היועץ לביטחון לאומי, לאחר שקודמו מייקל פלין התפטר זמן קצר לאחר שנכנס לתפקידו. ב-15 במרץ 2018 דווח כי הנשיא טראמפ החליט להדיח את מקמאסטר מתפקידו כיועץ לביטחון לאומי. ב-22 במרץ הודיע טראמפ שמקמסטר יוחלף בשגריר לשעבר של ארצות הברית באו"ם, ג'ון בולטון, החל מ-9 באפריל 2018. מדיה וקבצים בנושא הרברט ריימונד מקמאסטר בוויקישיתוף רויטרס וניו יורק טיימס, הגנרל הרברט מקמאסטר מונה ליועץ לביטחון לאומי של הנשיא טראמפ, באתר הארץ, 20 בפברואר 2017. אריאל כהנא, "היועץ לביטחון לאומי – בחירה מצוינת לארה"ב ולנו", באתר nrg‏, 21 בפברואר 2017. עמוס הראל, כשאיראן שקועה בוויכוח פנימי, רוסיה תופסת את מקומה בזירה, באתר הארץ, 24 בפברואר 2017. אמיר תיבון, היועץ לביטחון לאומי של טראמפ עודד בעבר את הצבא להתנגד לממשל, באתר הארץ, 22 בפברואר 2017. טל שניידר, ‏"פוטין יכול ללכת ל'יד ושם' ולהתחזות לחבר שלכם, בעוד הוא מערער את ביטחונכם עם אספקה צבאית לאיראן", באתר גלובס, 28 בינואר 2020. מאמרים פרי עטו פלוגה ה' במערכת המפרץ, מערכות 346, פברואר 1996, עמודים 26-39 . יגאל אייל, ‏עוצמה משוריינת במדבר, מערכות 374-375 , פברואר 2001. David Leonhardt, Why Success Starts With Failure, The New York Times, May 9, 2011. גל פרל פינקל, ‏להפסיד במלחמות קטנות – ביקורת ספר, בין הקטבים ‏23, אוקטובר 2019, עמ' 229–238 אליזבת בומילר, "הפאואר פוינט הופך אותנו למטומטמים", באתר הארץ, 5 במאי 2010. אביתר בן-צדף, האם יותקנו תותחים 30 מ"מ בסטרייקר?, באתר News1 מחלקה ראשונה, 29 בספטמבר 2013. nrg חדשות, בהלה בארה"ב: צבא רוסיה עוצמתי ומתקדם משחשבו, באתר nrg‏, 17 באפריל 2016. גל פרל פינקל, ‏הרינו מכריזים בזאת על המלחמה הבאה, באתר דבר העובדים בארץ ישראל, 24 במאי 2018 גל פרל פינקל, ‏גם ארצות הברית צריכה שמלחמותיה יהיו קצרות, ממוקדות וברורות, באתר דבר העובדים בארץ ישראל, 18 במרץ 2017 סוכנויות הידיעות, ‏דיווח: טראמפ החליט להדיח את היועץ לביטחון לאומי מקמאסטר, באתר מעריב אונליין, 16 במרץ 2018 Trump decides to remove national security adviser, and others may follow, באתר הוושינגטון פוסט, 15 במרץ 2018